पाएं अपने शहर की ताज़ा ख़बरें और फ्री ई-पेपरडाउनलोड करें
गोवा में शनिवार से बीजेपी की दो दिन की राष्ट्रीय कार्यकारिणी है. कहा ये जा रहा है कि अगले साल होने वाले आम चुनाव को देखते हुए ये बैठक बहुत अहम है और हो सकता है कि गुजरात के मुख्यमंत्री नरेंद्र मोदी के लगातार बढ़ते राजनीतिक कद को देखते हुए उन्हें पार्टी के चुनाव प्रचार अभियान की कमान सौंप दी जाए.
इस शनिवार इंडिया बोल में बहस का मुद्दा है मोदी को क्या अपनों से ही है ख़तरा?
बीबीसी हिंदी रेडियो के इंडिया बोल कार्यक्रम में शामिल होना अब और आसान. अब आप बीबीसी हिंदी के फ़ेसबुक पन्ने पर जाकर अपनी प्रतिक्रिया दे सकते हैं और कार्यक्रम में भी शामिल हो सकते हैं.
अथवा अपना फ़ोन नंबर हमें ई-मेल के ज़रिए hindi.desk@bbc.co.uk पर भेज सकते हैं, ताकि हम आपसे संपर्क कर सकें.
कार्यक्रम में हम आपकी राय शामिल करेंगें.
लेकिन ऐसी भी ख़बरें आ रही हैं कि नरेंद्र मोदी गुजरात में भले ही बड़े ताक़तवर नेता हों. हाल ही में भले ही उन्होंने चार विधानसभा और दो लोकसभा सीटों पर कांग्रेस के उम्मीदवार को हराकर बीजेपी को राज्य में और मज़बूत किया हो, लेकिन पार्टी के भीतर उन्हें इतनी बड़ी जिम्मेदारी सौंपने को लेकर एक राय नहीं बन पा रही है.
वजह ये है कि पार्टी के कुछ वरिष्ठ नेता मोदी के तेज़ी से बढ़ते राजनीतिक कद को लेकर सशंकित हैं और उन्हें ये लगता है कि अगर मोदी को खुला खेलने का मौका दिया गया तो वो पार्टी की तरफ से प्रधानमंत्री पद के स्वाभाविक उम्मीदवार बन कर उभर सकते हैं जो शायद कुछ लोग पचा नहीं पा रहे हैं.इंडिया बोल
कहा ये भी जा रहा है कि मोदी को आरएसएस का पूरा समर्थन है और ये लगभग तय है कि पार्टी के वरिष्ठ नेताओं की इच्छा के विपरीत भी उन्हें गोवा में बड़ी ज़िम्मेदारी सौंपी जा सकती है.
पार्टी के वयोवृद्ध नेता लालकृष्ण आडवाणी के गोवा न पहुंचने को लेकर भी कयास लगाए जा रहे हैं कि वो शायद मोदी को मिलने जा रही कथित जिम्मेदारी से नाराज़ हैं इसलिए वहां नहीं जा रहे.
कहा ये भी जा रहा है कि प्रधानमंत्री पद हासिल करने की आखिरी आस लगाए हुए आडवाणी ये जानते हैं कि मोदी को आगे बढ़ाने का मतलब है उनका रास्ता हमेशा के लिए बंद हो जाना.
तो क्या मोदी के आगे बढ़ने की राह में पार्टी के भीतर से ही ख़तरा है और क्या वो इन सब बाधाओं को पार कर विजेता बनकर उभरेंगे. आज शाम बीबीसी इंडिया बोल में बहस इसी विषय पर.
कार्यक्रम में शामिल होने के लिए हमें मुफ्त फोन कीजिए 1800-11-7000 या 1800-102-7001 पर. कार्यक्रम में शामिल होने के लिए आप हमें hindi.desk@bbc.co.uk पर अपना फ़ोन नंबर ईमेल भी कर सकते हैं या हमारे फेसबुक पेज पर कमेंट भी कर सकते हैं.
बीबीसी हिन्दी के एंड्रॉएड ऐप के लिए क्लिक करें. आप बीबीसी हिंदी के फ़ेसबुक पेज पर जाकर भी अपनी राय रख सकते हैं. साथ ही ट्विटर पर भी हमें फॉलो कर सकते हैं)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn